Snjóbráð er hafin á hálendinu og farið að hækka í sumum lónum Landsvirkjunar eftir erfitt vatnsár. Fyrirtækið þarf ekki að kaupa orku til baka frá stórnotendum eins og stefndi í og útlit fyrir að skerðingum létti fyrr en talið var.
Það er svokallað vor í lofti, snjórinn á hálendinu bráðnar og vatn er loks farið að hækka hækkar miðlunarlónum Landsvirkjunar. Vegna hlýindanna þarf fyrirtækið ekki lengur að biðja stórnotendur um að endurselja sér orku líkt og stefndi í og hefði kostað stórfé.
Eitt erfiðasta vatnsár Landsvirkjunar er vonandi að baki. Vegna þurrka síðasta sumar og haust var lítið í lónum á Þjórsársvæðinu, orkuskortur í uppsiglingu og þurfti að klippa á fyrirtæki sem keyptu skerðanlegt rafmagn. Fiskimjölsverksmiðjunar bræddu heila loðnuvertíð knúnar olíu og álver Fjarðaáls á Reyðarfirði varð fyrir framleiðslutapi upp á rúman milljarð.
Staðan var skelfileg í Þórisvatni sem lækkaði um metra á viku. En í síðasta mánuði fór að hlýna og það hækkar aftur í vatninu. Vatnsborðið er samt 8 metrum lægra en í meðalári. Í Blöndulóni er hætt að lækka stöðugt og hækkar suma daga. Þá hægir á lækkun í Hálslóni Kárahnjúkavirkjunar en þar er yfirborð lónsins 5 metrum lægra en að jafnaði.
Upp úr 9. mars fengum við leysingar á hálendinu þannig að innrennsli jókst nokkuð. Við bjuggumst við því að það gæti komið svona skot en innrennslið hefur í rauninni haldist þokkalegt síðan þá þannig að staðan hefur verið hægt og rólega að batna. Við gátum fallið frá endurkaupum sem er síðasta úrræði þegar kemur að því að draga úr álagi á kerfið. Ef þetta heldur áfram á þróast eins og það hefur gert undanfarnar vikur þá er mjög líklegt að við getum innan skamms tekið næsta skerf í að aflétta skerðingum. (Það var talað um fyrr í vetur að það mætti búast við að skerðingarnar yrði út apríl. Eru þá horfur til þess að skerðingarnar verði ekki svo lengi og það verði kannski hægt að aflétta þeim jafnvel um miðjan apríl?) Það er afskaplega ólíklegt að þær standi út apríl. Það er ágætis verðurútlit núna fyrir helgina. Það mun skipta miklu máli hvað gerist þá.

Snjóbráð er á hálendinu og farið að hækka í lónum Landsvirkjunar. eftir erfitt vatnsár. Fyrirtækið þarf ekki að kaupa orku til baka frá stórnotendum eins og stefndi í og útlit fyrir að skerðingum létti fyrr en talið var. 